[{"text_idx": "#000004", "text": "Byw a Bod i\u2019r Gymuned"}, {"text_idx": "#000005", "text": "Yn ystod Haf 2020 daeth cyfle i gymeryd rhan yn y cynllun yma oedd yn fenter ar y cyd rhwng Arloesi Gwynedd Wledig a Menter Mon. Y briff oedd i weithio gyda phobol ifanc rhwyng 18 a 25 i weld be oedd eu gweledigaeth hwy am ddyfodiad eu cymunedau, ac os yn bosib trio datrys y problemau roeddynt yn eu gwynebu.Riedd arian ar gael i dalu am swyddog i weithio am 8 wythnos."}, {"text_idx": "#000006", "text": "Hysbyswyd y swydd a daeth 4 cais dryf iawn i law. Ar ol y cyfweliadau penderfynwyd penodi Cian Ireland o Lanaelhaearn a Tomos Williams o Lithfaen."}, {"text_idx": "#000007", "text": "Ydych chi rhwng 18-25 oed ac yn byw (neu wedi byw) yn Llanaelhaearn neu Trefor? Os ydych, byddem wrth ein bodd yn clywed eich barn am eich cymuned trwy lenwi\u2019r holiadur hwn (Dim ond tua 5 munud y bydd yn ei gymryd)"}, {"text_idx": "#000008", "text": "Gellir lawrlwyddo yr adroddiad yma neu sgrolio lawr i\u2019w ddarllen"}, {"text_idx": "#000010", "text": "Cian Ireland a Tomos Williams"}, {"text_idx": "#000014", "text": "ONS \u2013 Office for National Statistics"}, {"text_idx": "#000015", "text": "Fel rhan o\u2019r prosiect Byw a Bod yn Llanaelhaearn a Trefor rydym wedi casglu gwybodaeth i ddeall beth yw\u2019r problemau mae pobl ifanc yn ardal Llanaelhaearn yn wynebu, yn canolbwyntio ar y pwyntiau yma:"}, {"text_idx": "#000016", "text": "\u2013 Datblygu cyfleoedd gwaith, yn arbennig swyddi mewn technoleg, yr amgylchedd a llesiant a gofal."}, {"text_idx": "#000017", "text": "\u2013 Gwella\u2019r amgylchedd a chyfrannu tuag at yr ymdrech i atal cynhesu byd eang."}, {"text_idx": "#000018", "text": "\u2013 Gwella safon tai a chynyddu argaeledd tai i drigolion y gymuned."}, {"text_idx": "#000019", "text": "\u2013 Gwella ein cysylltiad a\u0302\u2019r byd trwy wneud y mwyaf o\u2019r we a chynllun trafnidiaeth amgen."}, {"text_idx": "#000020", "text": "Pwrpas y ddogfen yma yw casglu\u2019r wybodaeth wnaethom ddarganfod yn ystod ein hymchwiliad. Wedi gwneud hyn byddwn yn dod i gasgliadau yngly\u0302n a\u0302\u2019r prif broblemau mae pobl ifanc ardal Llanaelhaearn yn eu hwynebu a sut i\u2019w datrys. Bydd dulliau ar sut mae\u2019r wybodaeth wedi\u2019u casglu yn cael ei egluro drwy gydol y ddogfen, gyda ffynonellau wedi\u2019u casglu\u2019n allanol wedi\u2019u dyfynnu gyda throednodiadau."}, {"text_idx": "#000021", "text": "Cyn dechrau rydym eisiau dweud diolch wrth Antur Aelhaearn am eu cefnogaeth a help trwy gydol y prosiect yma, yn enwedig Llyr ap Rhisiart. Na fyddem wedi medru cwblhau\u2019r prosiect yma heb eu cymorth."}, {"text_idx": "#000022", "text": "Trwy ofyn i sefydliadau a defnyddio ceisiadau rhyddid wybodaeth wnaethom gasglu nifer o ystadegau fel man cychwyn i\u2019r prosiect. Byddem yn defnyddio\u2019r wybodaeth yma er mwyn dechrau deall amodau bobl ifanc yr ardal. Mae bob tabl gwybodaeth efo label \u2018fig\u2019 a rhif er mwyn hwyluso dyfynnu bellach ymlaen yn yr adroddiad."}, {"text_idx": "#000023", "text": "Ystadegau nifer o bobl ifanc yn yr ardal"}, {"text_idx": "#000024", "text": "Niferoedd o bobl ifanc yn ardal Llanaelhaearn"}, {"text_idx": "#000026", "text": "55 (Ddim yn cynnwys pobl 25 blwyddyn oed)"}, {"text_idx": "#000028", "text": "2001 (Nifer o unigolion mewn band oed)"}, {"text_idx": "#000031", "text": "Nifer o unigolion mewn band oed 2018 (Llanaelhaearn)"}, {"text_idx": "#000032", "text": "% o unigolion mewn band oed 2018 (Llanaelhaearn)"}, {"text_idx": "#000033", "text": "Nifer o unigolion mewn band oed (Gwynedd)"}, {"text_idx": "#000034", "text": "% o unigolion mewn band oed (Gwynedd)"}, {"text_idx": "#000035", "text": "Canran o boblogaeth 18-64 Gwynedd yn hawlwyr credyd cyffredinol dros y 2 blwyddyn ddiwethaf"}, {"text_idx": "#000037", "text": "Tal fesul awr gweithwyr llawn amser cyfartaledd (heb gyfri oriau goramser) Gwynedd, Cymru a\u2019r Deyrnas Unedig dros y degawd diwethaf"}, {"text_idx": "#000038", "text": "Tal fesul awr gweithwyr llawn amser cyfartaledd (heb cyfri oriau goramser) Gwynedd dros y degawd diwethaf wedi\u2019i addasu ar gyfer chwyddiant[1]"}, {"text_idx": "#000039", "text": "Cyfradd troseddu fesul 1000 o\u2019r boblogaeth dros 16 yn Llanaelhaearn yn 2019"}, {"text_idx": "#000040", "text": "Cyfradd fesul 1,000 boblogaeth 16+ Llanaelhaearn"}, {"text_idx": "#000041", "text": "Cyfradd fesul 1,000 boblogaeth 16+ Gwynedd"}, {"text_idx": "#000043", "text": "Dwyn oddi wrth y person"}, {"text_idx": "#000044", "text": "Cyfradd troseddu fesul 1000 o\u2019r boblogaeth dros 16 yn Llanaelhaearn yn 2020 (6 mis cyntaf)"}, {"text_idx": "#000046", "text": "Cyfradd troseddu yn Llanaelhaearn yn waeth na chyfradd troseddu Gwynedd"}, {"text_idx": "#000048", "text": "% o boblogaeth Llanaelhaearn sy\u2019n siarad Cymraeg (2001)"}, {"text_idx": "#000049", "text": "% o boblogaeth Gwynedd sy\u2019n siarad Cymraeg (2001)"}, {"text_idx": "#000050", "text": "% o boblogaeth Cymru sy\u2019n siarad Cymraeg (2001)"}, {"text_idx": "#000051", "text": "Sefyllfa bobl ifanc Llanaelhaearn yn o\u0302l yr ystadegau"}, {"text_idx": "#000052", "text": "Gan ddefnyddio\u2019r wybodaeth uchod dechreuom ffurfio darlun o sefyllfa bobl ifanc yr ardal a dechrau adnabod problemau maent yn eu hwynebu yn y gymuned. Mae\u2019n bwysig pwysleisio mae pwrpas edrych ar yr ystadegau yma oedd creu amlinelliad o\u2019r sefyllfa ac i\u2019n llywio wrth ystyried pa gwestiynau i ofyn i\u2019r bobl ifanc wrth fynd ati i ymgynghori\u2019n uniongyrchol a nhw."}, {"text_idx": "#000053", "text": "Mae fig 1 yn dangos tyfiant ym mhoblogaeth Llanaelhaearn ers 2001. Roedd y tyfiant fwyaf yn y band oed 18-24, efo tyfiant o 98% yn o\u0302l ystadegau fig 2. Hynny yw, mae\u2019r nifer o bobl ifanc wedi bron iawn dyblu mewn degawd. Mae\u2019n anodd dweud os oes lawer o newid wedi bod yn y niferoedd yma ers 2011 gan fod y wybodaeth oedd ar gael yn ychwanegu plwyf Pistyll a hynny yn ei wneud nesa peth at amhosib i ddatgan os oes newid wedi bod ai beidio. Gan ystyried y mater o ychwanegiad boblogaeth Pistyll mae\u2019n debygol fod y boblogaeth wedi aros tua\u2019r un maint. Bydd rhaid aros am ganlyniadau Cyfrifiad 2021 i gadarnhau hyn."}, {"text_idx": "#000054", "text": "Mae fig 3 yn dangos fod canran llai o boblogaeth plwyfi Llanaelhaearn a Phistyll yn y band oed 18-24 na\u2019 sydd ar draws Gwynedd. Mae hyn yn awgrymu fod pobl ifanc yr ardal yn fwy tebygol o adael, yn enwedig gan ystyried fod y canran o unigolion yn y band oedran 0-17 yn uwch na\u2019r canran ar draws Gwynedd. Un cwestiwn sy\u2019n codi o\u2019r dadansoddiad hyn yw, pam mae pobl ifanc Llanaelhaearn yn gadael yr ardal?"}, {"text_idx": "#000055", "text": "Mae\u2019r ystadegau ar waith a chyflogaeth yn bwysig i ddeall sefyllfa bobl ifanc yn yr ardal ac, yn bosib, yn awgrymu ateb i\u2019r cwestiwn \u2018Pam fod pobl ifanc yn gadael?\u2019. Mae hefyd yn bwysig nodi nad yw\u2019r wybodaeth yma wedi ei gategoreiddio fesul oedran ac fel canlyniad mae\u2019n anodd gweld yn union beth yw sefyllfa gwaith bobl ifanc yr ardal. Pwysleisiwn hefyd fod y sefyllfa gwaith yn yr ardal yn gallu newid yn sydyn. Mae fig 4 yn dangos cynnydd sydyn, ers Mawrth 2020, yn y nifer sy\u2019n hawlio credyd cyffredinol fel canlyniad i bandemig Covid 19."}, {"text_idx": "#000056", "text": "Serch hyn, dros y blynyddoedd diwethaf nid yw diweithdra wedi bod yn broblem yn yr ardal. Yn lle hynny gwelwn fod tal gwael o fewn gwaith yn broblem fawr. Yn fig 5 gwelwn fod gweithwyr llawn amser yng Ngwynedd yn cael eu talu, ar gyfartaledd, \u00a31.15 yr awr yn llai na gweithwyr llawn amser ar draws Cymru a \u00a32.39 yn llai\u2019r awr na gweithwyr llawn amser ar draws y DU. Ymhellach, mae fig 6 yn dangos fod tal mewn termau go iawn (gan ystyried chwyddiant rhwng 2009 ac 2019) wedi gostwng 90c yr awr rhwng 2009 ac 2019."}, {"text_idx": "#000057", "text": "Gan fod pobl ifanc yn fwy tebygol o weithio mewn diwydiannau fel twristiaeth lle mae tal yn isel mae\u2019n debygol fod bobl ifanc yn cael tal isel iawn am eu gwaith. Mae\u2019r ystadegau\u2019n awgrymu nad yw bobl ifanc yr ardal yn cael tal mor dda ag sy\u2019n bosib mewn ardaloedd eraill yng Nghymru neu\u2019r DU."}, {"text_idx": "#000058", "text": "Mae\u2019r ystadegau troseddu yn fig 7 a fig 8 yn dangos cyferbyniad rhwng ystadegau o 2019 a 2020. Mae\u2019n rhaid cofio mae dim ond am 6 mis cynta\u2019r flwyddyn mae ystadegau 2020 ac felly mae\u2019n debygol nad ydynt yn cynrychioli\u2019r sefyllfa\u2019n llawn. Er hyn, mae\u2019r dystiolaeth yn awgrymu fod yna mwy o droseddu yn 2020 i gymharu a\u0302 2019, yn enwedig problemau trefn gyhoeddus. Mae\u2019r ystadegau hefyd yn dangos fod, ar y cyfan, mae troseddu yn llai o broblem yn ardal Llanaelhaearn i gymharu a\u0302 gweddill Gwynedd."}, {"text_idx": "#000059", "text": "Mae\u2019r ystadegau iaith Gymraeg yn fig 9 yn dangos fod y nifer o bobl ifanc ardal Llanaelhaearn sy\u2019n siarad Cymraeg wedi gostwng rhwng 2001 ac 2011. Nid oes wybodaeth fwy diweddar i weld os yw\u2019r niferoedd wedi gostwng yn bellach ond mae\u2019r gostyngiad yn y niferoedd yn syfrdanol. Mae\u2019r nifer o siaradwyr Cymraeg yn y band oed 18-24 wedi gostwng 13.1% yn ystod y cyfnod. Hyd yn oed os yw ffigurau Cyfrifiad 2021 yn dangos fod y tuedd yma wedi dod i ben mae angen gofyn \u2018Sut gall y gymuned codi\u2019r niferoedd yn no\u0302l?\u2019."}, {"text_idx": "#000060", "text": "Mae\u2019n amlwg o\u2019r ystadegau fod yna nifer o broblemau posib bydd bobl ifanc yn ardal Llanaelhaearn yn eu hwynebu. Mewn gwaith maent, ar gyfartaledd, yn cael eu talu\u2019n llai na gweithwyr Cymru ar y cyfan, maent yn cael llai o dal fesul awr i gymharu a\u0302 gweithwyr yn 2009, mae llai yn siarad Cymraeg, ac mae diweithdra\u2019n codi wrth i bandemig Covid-19 effeithio\u2019r economi leol. Dengys ystadegau fod pobl ifanc yn symud i ffwrdd ac yn awgrymu hefyd paham eu bod yn gwneud hyn. Er bod yr ystadegau yma\u2019n bwysig i ddeall amodau bobl ifanc yr ardal, mae hefyd yn bwysig cyfathrebu\u2019n uniongyrchol gyda nhw er mwyn creu darlun llawn o\u2019r sefyllfa."}, {"text_idx": "#000061", "text": "Wedi edrych ar yr ystadegau, mae angen clywed gan bobl ifanc lleol eu hunain er mwyn dod i ddealltwriaeth gyflawn o\u2019r sefyllfa. At y diben hwn cynhaliwyd arolwg o bobl ifanc 18-25 sy\u2019n byw yn Llanaelhaearn a Trefor, arolwg o bobl ifanc 18-25 sydd wedi symud o\u2019r ardal a sesiynau \u2018Drop in\u2019 lle\u2019r oedd bobl ifanc lleol yn rhydd i ddod i mewn a siarad gyda ni. Y gobaith oedd, drwy\u2019r ymdrechion hyn, medru deall teimladau bobl ifanc yr ardal a chlywed eu syniadau nhw ar sut i wella\u2019r ardal."}, {"text_idx": "#000063", "text": "Dros ddau sesiwn siaradom gyda phobl ifanc o wahanol oedrannau a chefndiroedd, gan ofyn nifer o gwestiynau tebyg i\u2019r rhai yn yr holiaduron. Cyson yw\u2019r ffordd orau i ddisgrifio\u2019r ymatebion a gawsom i\u2019r cwestiynau, gyda\u2019r teimlad fod diffyg llefydd i bobl ifanc gymdeithasu ynghlwm a bron iawn pob ymateb. Y teimlad gan rai o\u2019r bobl ifanc oedd bod y diffyg yma\u2019n cyfrannu at ymddygiad gwrthgymdeithasol yn yr ardal."}, {"text_idx": "#000064", "text": "Fu parhad yn y thema pan ofynnom am awgrymiadau am sut i wella\u2019r pentref i bobl ifanc, gyda llawer yn awgrymu creu lle i bobl ifanc cael cymdeithasu. Yn yr ymatebion cafodd caffi a/neu dafarn eu cynnig fel esiamplau ar sut i ddatrys y broblem."}, {"text_idx": "#000065", "text": "Cyfraniad cyson arall gan bobl ifanc oedd y diffyg gwasanaethau yn y pentref, gyda diffyg siop yn y pentref yn brif enghraifft."}, {"text_idx": "#000066", "text": "Roedd creu campfa yn awgrymiad arall a gododd nifer o weithiau."}, {"text_idx": "#000069", "text": "Fu\u2019r ymatebion i\u2019r holiadur hwn yn ddefnyddiol iawn wrth inni geisio canfod beth yw blaenoriaethau bobl ifanc yn yr ardal."}, {"text_idx": "#000070", "text": "Prif flaenoriaeth bobl ifanc yr ardal oedd yr amgylchedd, efo pob ymatebwr yn dweud fod hyn yn bwysig iawn neu\u2019n bwysig. Nododd 77.8% o ymatebwyr fod cymorth iechyd meddwl yn bwysig iawn, gan awgrymu fod nifer o bobl ifanc lleol yn teimlo fod angen gwell cefnogaeth. Roedd cartrefi, trafnidiaeth, hyfforddiant a gwaith, cyfleusterau hamdden, a pherthynas rhwng cenedlaethau i gyd yn bwysig iawn neu\u2019n bwysig i dros hanner o\u2019r ymatebwyr. Dengys hyn fod pobl ifanc isio gweld gwelliant mewn nifer eang o flaenoriaethau a hynny\u2019n awgrymu fod angen creu cynllun eang i daclo\u2019r wahanol agweddau a amlygir."}, {"text_idx": "#000071", "text": "Wrth nodi beth oedd y problemau a oedd yn eu hwynebu yn ar ardal nododd nifer o ymatebwyr nad oedd digon o dai. Hefyd, yn debyg i\u2019r ymateb yn ystod y sesiynnau \u2018drop in\u2019, roedd colli gwasanaethau yn y pentref yn bwnc a gafodd ei godi sawl gwaith."}, {"text_idx": "#000072", "text": "Gofynnom hefyd am farn yr ymatebwyr ar rai syniadau ar gyfer prosiectau i ddatblygu\u2019r pentref, gyda\u2019r ymatebwyr yn dewis rhwng 5 (cefnogi\u2019n gryf) ac 1 (gwrthod yn gryf) ar gyfer bob un o\u2019r syniadau. Cafodd prosiect egni adnewyddadwy, fforwm cyflogwyr, cyfleoedd profiad gwaith, a gardd gymunedol eu cefnogi neu gefnogi\u2019n gryf gan yr ymatebwyr."}, {"text_idx": "#000073", "text": "Awgrymir yr ymatebion hyn fod cefnogaeth ar gyfer nifer eang o brosiectau yn yr ardal, gan bobl ifanc sy\u2019n deall y problemau maent yn eu hwynebu"}, {"text_idx": "#000075", "text": "Roedd yr holiadur yma yn fyrrach na\u2019r ddau arall, ond roedd yna dal gwybodaeth ddefnyddiol yn yr ymatebion. Mae \u2018tai\u2019 yn dod i fynnu mewn nifer o achosion fel rheswm pam wnaeth yr ymatebwyr gadael yr ardal, gan awgrymu fod diffyg tai fforddiadwy yn yr ardal ar gyfer pobl ifanc."}, {"text_idx": "#000076", "text": "Pwynt arall o\u2019r ymatebion sy\u2019n codi pryder yw bod pob ymatebwr yn \u2018rhugl\u2019 neu\u2019n siarad Cymraeg fel iaith gyntaf. Dangosir hyn fod y gostyngiad yn yr iaith Gymraeg yn yr ardal yn debygol o fod yn gysylltiedig efo bobl ifanc yn gadael yr ardal. Yn fwy positif nododd hanner o\u2019r ymatebwyr eu bod yn cynllunio dychwelyd i\u2019r ardal."}, {"text_idx": "#000077", "text": "Drwy\u2019r ymchwil yma rydym wedi medru adnabod y prif broblemau sy\u2019n wynebu pobl ifanc yr ardal:"}, {"text_idx": "#000079", "text": "\u2013 Diffyg llefydd i gymdeithasu"}, {"text_idx": "#000081", "text": "Mae\u2019r problemau sylfaenol yma\u2019n arwain at broblemau pellach yn yr ardal, gyda phobl ifanc yn gadael yr ardal am ardaloedd eraill lle mae\u2019r problemau yma\u2019n llai hollbresennol. Dirywiad yn yr iaith Gymraeg yw canlyniad hyn, problem arall mae\u2019r ystadegau wedi amlygu."}, {"text_idx": "#000082", "text": "Mae\u2019r problemau uchod yn gysylltiedig a bydd unrhyw gynllun i ddatrys y problemau yma angen ystyried nhw i gyd."}, {"text_idx": "#000083", "text": "Yn anffodus ni dderbyniwyd lawer o wybodaeth ddefnyddiol gan y Cyngor ar ystadegau cartrefi yn yr ardal, ond mae\u2019r ymatebion i\u2019r holiaduron yn dangos fod tai hefyd yn broblem. Os ydym yn datrys y problemau a amlygir uchod ond ddim yn darparu tai rhad ac o safon dda, bydd bobl ifanc yn dal i adael yr ardal."}, {"text_idx": "#000084", "text": "Diddorol yw gweld sut mae\u2019r ystadegau a\u2019r ymatebion gan bobl ifanc eu hunain yn amlygu problemau gwahanol ond cysylltiedig. Yn amlwg mae angen ystyried yr holl broblemau hyn, ac wrth symud ymlaen i greu cynllun defnyddiom yr holl wybodaeth a gasglwyd i wneud penderfyniadau yngly\u0302n a\u0302\u2019r camau nesaf."}, {"text_idx": "#000085", "text": "Wedi cwblhau\u2019r ymchwil uchod dros y pedair wythnos gyntaf o\u2019r prosiect, aethom ymlaen i ddechrau creu cynllun ar gyfer y pentref. Y cam cyntaf oedd edrych ar yr holl adnoddau sy\u2019n bodoli yn yr ardal yn barod."}, {"text_idx": "#000086", "text": "Er mwyn dechrau casglu syniadau ar sut i ddatrys y problemau hyn, mae angen edrych ar ba adnoddau sydd eisoes yn bodoli yn y gymuned. Bydd hyn yn galluogi ni i wneud yn siw\u0302r bod adnoddau sy\u2019n bydoli yn y gymuned yn barod yn cael eu defnyddio fel sylfaen i adeiladau cynllun arno."}, {"text_idx": "#000096", "text": "Mae Trefor yn bentref sydd a siop, swyddfa bost, Tafarn (Tafarn y Twr), neuadd bentref, cae chwarae gan gynnwys cael pel droed artiffisial, ysgol gynradd a llwybrau cerdded o gwmpas glan y mor."}, {"text_idx": "#000099", "text": "Wedi cwblhau\u2019r holl baratoadau ar gyfer creu cynllun, penderfynom ddefnyddio Deddf Llesiant Cenedlaethau\u2019r Dyfodol fel fframwaith. Mae\u2019r graffig isod yn dangos sut rydym wedi gwneud hyn:"}, {"text_idx": "#000100", "text": "Er mwyn egluro pob prosiect unigol, sut maent yn cysylltu efo\u2019i gilydd fel un cynllun, a sut maent yn taclo\u2019r problemau canfyddom yn ein hymchwiliadau rydym am edrych arnynt mewn mwy o fanylder."}, {"text_idx": "#000101", "text": "Clwb Gwaith a Fforwm Cyflogwyr"}, {"text_idx": "#000102", "text": "Creu Clwb Gwaith i bobl ifanc, fel bod hyfforddiant ar gyfer gwaith a gwybodaeth am waith sydd ar gael yn lleol. Bydd y clwb yma\u2019n cyd-weithio gyda Fforwm Cyflogwyr yn yr ardal drwy hysbysu b sgiliau sydd eu hangen gan gyflogwyr yr ardal ac i greu cyfleoedd brofiad gwaith i aelodau\u2019r Clwb Gwaith. Byddwn yn defnyddio cyfryngau cymdeithasol i rannu\u2019r wybodaeth yma."}, {"text_idx": "#000103", "text": "Mae tal isel yn yr ardal a chynnydd mewn diweithdra yn amlygu\u2019r angen i ddarparu mwy o gefnogaeth i bobl ifanc ym myd gwaith. Bydd y prosiect yma\u2019n cynnig hyfforddiant i bobl ifanc fel eu bod yn fwy tebygol o sicrhau gwaith a datblygu sgiliau fel eu bod nhw\u2019n medru sicrhau gwaith sy\u2019n talu\u2019n well. Bydd y fforwm cyflogwyr hefyd yn helpu taclo\u2019r broblem yma trwy wneud yn siw\u0302r fod pobl ifanc lleol efo\u2019r wybodaeth fwyaf diweddar a\u2019r gwaith sydd ar gael yn yr ardal."}, {"text_idx": "#000105", "text": "Rydym wedi cyfarfod a Gyrfa Cymru. Derbyniom gadarnhad eu bod yn hapus i helpu trefnu hyfforddiant i bobl ifanc, os allwn sicrhau gofod i gynnal yr hyfforddiant."}, {"text_idx": "#000106", "text": "Rydym wedi hel manylion nifer o gyflogwyr yr ardal er mwyn cysylltu gyda nhw i ffurfio\u2019r Fforwm Cyflogwyr. Rydym angen mynd i weld llawer o gyflogwyr mewn person gan nad oes ganddynt bresenoldeb ar y we."}, {"text_idx": "#000108", "text": "Unwaith mae\u2019r Antur Ieuenctid wedi ffurfio bydd angen gweithio efo\u2019r aelodau i ddatblygu sut i strwythuro\u2019r Clwb Gwaith mewn ffordd fydd o fudd i bobl ifanc."}, {"text_idx": "#000109", "text": "Prynu tir sydd ddim yn cael ei ddefnyddio yn ganol y pentref i greu perllan gymunedol gyda gwahanol fathau o goed ffrwyth."}, {"text_idx": "#000110", "text": "Bydd datblygu adeilad yr Antur yn helpu taclo nifer o broblemau a gododd yn ystof ein hymchwil. Mi fydd siop yn creu gwasanaeth wnaeth nifer o ymatebwyr godi fel problem yn yr ardal. Problem arall fydd y prosiect yma\u2019n taclo bydd diweithdra, gyda chaffi yn creu gwaith yn y gymuned, yn ogystal a\u0302 chreu lle i gymdeithasu."}, {"text_idx": "#000112", "text": "Wedi cyfarfod gyda Chwmni \u2018byrgyrs\u2019 yngly\u0302n ag agor caffi yn adeilad yr Antur."}, {"text_idx": "#000113", "text": "Mae Dyfed wedi dechrau\u2019r gwaith o adnewyddu\u2019r adeilad."}, {"text_idx": "#000114", "text": "Parhau i gwblhau\u2019r gwaith ar yr adeilad."}, {"text_idx": "#000115", "text": "Datblygu\u2019r siop unwaith fydd yr adeilad yn barod."}, {"text_idx": "#000116", "text": "Car trydanol cymunedol bydd pobl leol yn medru bwcio i\u2019w ddefnyddio ar gyfer gwaith, addysg, llesiant a.y.b."}, {"text_idx": "#000117", "text": "Bydd y car cymunedol yn helpu pobl ifanc cael mynediad at fwy o lefydd gwaith, yn enwedig i bobl ifanc lleol sydd a dim ond trafnidiaeth gyhoeddus anghyson fel opsiwn. Mi fydd hefyd yn helpu taclo rhai o\u2019r problemau efo diffyg gwasanaethau yn y gymuned drwy alluogi pobl ifanc i deithio\u2019n rhad er mwyn gael mynediad at y gwasanaethau yma mewn llefydd eraill."}, {"text_idx": "#000118", "text": "Rydym wedi cwblhau\u2019r camau angenrheidiol i weithredu\u2019r prosiect yma. Mae car cymunedol bellach yn y gymuned ar o\u0302l cwblhau cais am un gan Menter Mo\u0302n."}, {"text_idx": "#000119", "text": "Er ei fod yn anodd cynnal digwyddiadau ar hyn o bryd gyda\u2019r pandemig yn ei wneud o\u2019n amhosib rhedeg digwyddiadau mewn person, rydym dal eisiau edrych ar sut fath o ddigwyddiadau fuasai\u2019n llesol i\u2019r gymuned ar o\u0302l i\u2019r pandemig dod i ben. Ar ben cefnogi digwyddiadau sy\u2019n digwydd eisoes fel Eisteddfod Llanaelhaearn, byddwn hefyd yn trefnu digwyddiadau eraill fel dosbarthiadau Cymraeg a digwyddiadau rhyng-cenhedlaethau."}, {"text_idx": "#000120", "text": "Roedd yr ymatebion i\u2019n holiaduron yn dangos fod angen gwell perthynas rhwng y cenedlaethau yn y pentref. Bydd cynnal mwy o ddigwyddiadau yn rhoi cyfleoedd i gyfeillion o wahanol genedlaethau cymysgu a chymdeithasu. Nododd nifer o ymatebwyr yn ystod ein sesiynau \u2018drop in\u2019 fod yna diffyg digwyddiadau yn yr ardal, bydd trefnu mwy ohonynt yn helpu taclo\u2019r ymdeimlad yma."}, {"text_idx": "#000121", "text": "Dim wedi gallu trefnu oherwydd y pandemig."}, {"text_idx": "#000122", "text": "Wedi i\u2019r pandemig pasio bydd angen dechrau trefnu gwersi Cymraeg."}, {"text_idx": "#000123", "text": "Gweithio efo Antur Ieuenctid Llanaelhaearn i drefnu digwyddiadau bydd o ddiddordeb i bobl ifanc."}, {"text_idx": "#000124", "text": "Credwn fod gweithredu Cynllun Adfywio Llanaelhaearn yn gam pwysig tuag at ddatblygu cymuned sy\u2019n cyfarfod anghenion bobl ifanc ac anghenion holl aelodau\u2019r gymuned . Bydd yn llawer o waith ond bydd yn taclo allfudiad o\u2019r ardal, yn grymuso pobl leol i wella amodau eu bywydau. Er bod ein hymchwil wedi dangos nifer o heriau yn yr ardal, mae\u2019r ymchwil hefyd wedi dangos fod yna obaith, a bod nifer o bobl ifanc sydd wedi gadael yr ardal eisiau dychwelyd. Rydym yn edrych ymlaen at weld sut fydd y cynllun yn cyfrannu at ddyfodol ffyniannus i\u2019r ardal."}, {"text_idx": "#000125", "text": "[1] Arolwg blynyddol y ONS o oriau ac enillion \u2013 dadansoddiad preswylwyr. "}]